Diari Oficial de la Generalitat Valenciana


Sumari del DOGV 8963, del 30-11-2020 (2020/9903)

Bases de la convocatòria premis Cuitat de Castelló 2021.
--------------------------------------------------------

### Dades del document

Número de DOGV
:   8963

Data del DOGV
:   30-11-2020

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2020/9903


Data del document
:   19-11-2020

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * contracte administratiu

Bases de la convocatòria premis Cuitat de Castelló 2021. [2020/9903]  
La Junta de Govern Local d'aquest Ajuntament, en data 12 de novembre de 2020, va acordar aprovar les bases que conformaran la recepció d'aspirants als premis de total titularitat municipal Ciutat de Castelló per a l'any 2021, en les següents categories: premi Ciutat de Castelló d'Arts Plàstiques, 27a edició; premi Ciutat de Castelló de Teatre, 27a edició; premi Ciutat de Castelló d'Humanitats, 38a edició; premi Ciutat de Castelló de Ciències Experimentals i Tecnologia, 38a edició; premi Ciutat de Castelló de Literatura Infantil Il·lustrada Tombatossals, 22a edició; premi Ciutat de Castelló per la Pau «Vicent Martínez Guzmán», 14a edició; i premi Ciutat de Castelló a l'Excel·lència Musical «Guitarrista Manuel Babiloni», 3a edició.  
Els annexos d'aquestes bases, així com qualsevol informació relativa a aquestes, poden trobar-se en la Seu Electrònica de l'Ajuntament de Castelló de la Plana (https://sede.castello.es/), i en el Negociat de Cultura, situat a la plaça de l'Hort dels Corders, 4, edifici Menador, 3r, d'aquesta ciutat, telèfon 799916629.  
Contra aquest acord podrà interposar-se, potestativament, un recurs de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, reguladora de les bases del règim local, i 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o alternativament, recurs contenciós administratiu davant del Jutjat Contenciós Administratiu de Castelló dins del termini de dos mesos (articles 52 de la Llei 7/1985, de 2 d'abril, reguladora de les bases de règim local, i 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa). En ambdós casos, el termini es computarà des de l'endemà del dia en què es practique aquesta publicació.  
  
A l'efecte d'efectuar la convocatòria pública per a la concessió dels premis referits, es publica el text íntegre de les bases.  
Convocatòria premis Ciutat de Castelló 2021  
(Expt. 42393/2020)  
  
 27é premi Ciutat de Castelló d'Arts Plàstiques  
  
1. Poden concórrer a aquesta convocatòria obres realitzades amb qualsevol tècnica i format artístics amb una mida de costat no superior a 150 cm, una alçària no superior a 225 cm i un pes no superior a 75 quilograms, sense firmar ni identificar per l'autor/a, i preparades perquè puguen ser exposades en condicions convencionals.  
2. No poden presentar-se obres premiades en altres certàmens, ni firmades o identificades per l'autor/a, ni poden participar-hi obres d'autors/es premiats/des en les dos últimes convocatòries del premi Ciutat de Castelló d'Arts Plàstiques i/o del premi Nacional de Ceràmica Ciutat de Castelló.  
3. Presentació d'originals:  
Presentació telemàtica:  
Podeu accedir-hi a través de la seu electrònica de l'Ajuntament de Castelló de la Plana, https://sede.castello.es; catàleg de tràmits; subvencions; Convocatòria de premis Ciutat de Castelló; tramitació electrònica.  
En l'apartat d'informació addicional de la instància figurarà el títol o lema de la proposta i la vostra participació en el 27é premi Ciutat de Castelló d'Arts Plàstiques.  
S'hi han d'adjuntar 2 arxius en format PDF:  
- El primer arxiu ha de contindre la fitxa tècnica de l'obra i fotografies o dissenys de l'obra. En el cas que aquest arxiu supere els 40 MB a causa del contingut, o bé requerisca ser enviat en un altre format per tractar-se de material audiovisual, art electrònic, videoart o qualsevol altra disciplina que ho requerisca, es podrà inserir un enllaç de descàrrega que autoritze rwuegea@ctcfgydr.ln.  
- El segon arxiu ha de disposar de la informació següent: imatge escanejada del DNI, NIE o passaport de l'autor/a en estat de vigència, adreça electrònica i telèfon de contacte.  
Presentació física:  
Per mitjà d'instància normalitzada, que es pot descarregar en la seu electrònica de l'Ajuntament de Castelló de la Plana, https://sede.castello.es; catàleg de tràmits; subvencions; Convocatòria de premis Ciutat de Castelló; descarregar instància.  
S'ha de fer constar en la instància que es presenta una proposta artística per a participar en el 27é premi Ciutat de Castelló d'Arts Plàstiques, així com el seu títol o lema. Junt amb aquesta instància s'han d'aportar, en dos sobres tancats, les documentacions següents:  
- El primer sobre ha de contindre la fitxa tècnica de la proposta artística i fotografies o dissenys d'aquesta.  
- El segon sobre ha de contindre la informació següent: fotocòpia del DNI, NIE o passaport de l'autor/a en estat de vigència, adreça electrònica i telèfon de contacte.  
Ambdós sobres s'han d'identificar únicament amb el mateix títol o lema que consta en la instància. No pot figurar cap referència a l'autor/a en l'exterior dels sobres.  
En l'apartat d'informació addicional de la instància ha de figurar el títol o lema de l'obra.  
Lloc de presentació:  
a) Registre General de l'Ajuntament de Castelló de la Plana, situat a la casa consistorial, plaça Major, núm. 1, d'aquesta ciutat.  
b) Registres de les juntes de districte de l'Ajuntament de Castelló de la Plana, situats als llocs següents: districte nord, plaça Primer Molí, s/n; districte sud, c/ Ricard Català, cantó amb c/ Joaquín Marqués; districte est, avinguda Germans Bou, núm. 27; districte oest, plaça Llacunes de Ruidera, s/n; districte centre, plaça Major, núm. 1; districte marítim, passeig Bonavista, núm. 28.  
També es pot utilitzar qualsevol dels mitjans de presentació i enviaments establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant en qualsevol cas «27é premi Ciutat de Castelló d'Arts Plàstiques».  
  
El termini de presentació de propostes artístiques començarà l'endemà de la data de la publicació de l'extracte d'aquestes bases en el BOP de Castelló i tindrà com a data límit el dia 18 de febrer de 2021, inclòs.  
  
4. L'Ajuntament de Castelló de la Plana nomenarà un jurat que estarà presidit per la regidora delegada de Cultura, Patrimoni Cultural i Museus; com a secretari/ària, un/a funcionari/ària del Negociat de Cultura, i els/les vocals següents: un/a membre del Consell Municipal de Cultura i un/a professional vinculats/des directament o indirectament a la producció i/o promoció de les arts plàstiques o a la crítica artística; un/a representant de l'Institut Valencià de Cultura (IVC), i un/a artista plàstic/a de prestigi reconegut.  
5. El jurat, durant la seua deliberació, posarà especial atenció, a més de sobre aquells aspectes creatius, tècnics i artístics que s'ajusten a la naturalesa de la convocatòria, sobre aquells elements de l'obra que faciliten el gaudi de l'experiència artística per part del públic amb diversitat funcional i/o sobre aquells continguts implícits o explícits enfocats a l'educació en valors, com per exemple la inclusió o la perspectiva de gènere, entre d'altres.  
La decisió del jurat serà inapel·lable des del punt de vista de la seua comesa tècnica.  
6. El jurat es reunirà en una primera sessió entre el 22 i el 25 de febrer de 2021 per a fer la selecció de les obres que entraran a concurs. L'endemà de la reunió del jurat s'informarà els/les autors/es de les obres seleccionades per mitjà de resposta a la mateixa adreça electrònica amb què han presentat l'obra.  
Els/les autors/es de les obres seleccionades han de presentar l'obra en el Negociat de Cultura de l'Ajuntament de Castelló de la Plana (Menador Espai Cultural, 3r pis, plaça Hort dels Corders, 4, 12421 Castelló, en horari d'atenció al públic, de dilluns a divendres de 09.00 a 14.00 hores). Més informació en el telèfon 426 293 462. També es pot utilitzar qualsevol dels mitjans de presentació i enviaments establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant en qualsevol cas «27é premi Ciutat de Castelló d'Arts Plàstiques».  
La data límit per a la recepció de les obres seleccionades es fixa en el 18 de març de 2021.  
7. Les obres seleccionades conformaran l'exposició, que s'inaugurarà una vegada que el jurat s'haja reunit en segona sessió per a triar l'obra guanyadora. L'obra artística que estiga firmada per l'autor/a o que tinga una identificació explícita sobre aquest/a s'exclourà de la selecció i no serà exposada. En cas d'enviament, les obres viatjaran a compte i risc de l'autor/a, anada i tornada. L'Ajuntament de Castelló no es farà responsable del deteriorament patit en el transport de les obres, ni de la integritat d'aquestes en cas de danys, encara que vetlarà per la seua protecció i conservació. L'embalatge ha d'assegurar la integritat de l'obra i ha de ser reutilitzable perquè la devolució de l'obra es puga realitzar dins d'aquest.  
8. S'estableix un únic premi amb una dotació de tres mil euros (3.000,00 ?), condicionada a l'existència de crèdit en el Pressupost municipal de 2021 i subjecta a les retencions fiscals corresponents. L'obra premiada quedarà en propietat de l'Ajuntament de Castelló de la Plana a tots els efectes, inclús per a casos de reproducció.  
9. L'autor/a de l'obra premiada serà convocat/da amb la deguda antelació a l'acte públic de proclamació dels premis Ciutat de Castelló, que se celebrarà durant l'any 2021, a què s'ha d'assistir obligatòriament per a rebre el premi i la seua dotació. En el transcurs de l'acte, l'autor/a firmarà la seua obra. L'Ajuntament de Castelló de la Plana, de mutu acord amb l'autor/a de l'obra premiada, podrà organitzar una exposició monogràfica de les seues obres.  
10. El jurat pot concedir també un màxim d'una menció d'honor sense dotació econòmica. L'Ajuntament de Castelló de la Plana pot organitzar una exposició, així com fer difusió de les obres seleccionades d'entre les presentades a concurs.  
El premi no pot adjudicar-se de forma fragmentada i pot quedar desert, si el jurat considera insuficient la qualitat dels treballs presentats.  
  
11. Les obres seleccionades que no hagen sigut premiades podran retirar-se, amb una acreditació prèvia, en el termini de tres mesos a comptar de la celebració de l'acte d'entrega del diploma. Transcorregut aquest termini, els treballs quedaran en propietat de l'Ajuntament de Castelló a tots els efectes.  
12. S'aplica a aquests premis la Llei 38/2003, de 17 de novembre, general de subvencions, de conformitat amb el que disposa la disposició addicional 10a d'aquest text legal.  
13. La participació en aquesta convocatòria implica el ple coneixement i l'acceptació de totes les seues bases.  
14. En cas de reclamació o conflicte, seran competents els tribunals amb jurisdicció sobre la Ciutat de Castelló de la Plana.  
  
27é premi Ciutat de Castelló de Teatre  
  
1. Pot concórrer a aquesta convocatòria qualsevol obra teatral inèdita, escrita en valencià o castellà, els/les autors/es de la qual tinguen la nacionalitat espanyola o el permís de residència en territori espanyol.  
Les obres s'han de presentar en format de pàgina DIN A4, escrites en lletra Arial d'11 punts, a espai 1,5, i han de tindre una extensió mínima de 40 pàgines i màxima de 80 pàgines sense comptar, en tot cas, la pàgina del títol i les pàgines de l'elenc de personatges.  
2. No poden presentar-se treballs premiats amb anterioritat en altres certàmens, ni poden participar aquelles persones les obres de les quals hagen sigut premiades en les dos últimes edicions del premi Ciutat de Castelló de Teatre.  
3. Presentació d'originals:  
Presentació telemàtica:  
Podeu accedir a través de la seu electrònica de l'Ajuntament de Castelló de la Plana, https://sede.castello.es; catàleg de tràmits; subvencio  
ns; Convocatòria de premis Ciutat de Castelló; tramitació electrònica.  
En l'apartat d'informació addicional de la instància figurarà el títol o lema de l'obra i la vostra participació en el 27é premi Ciutat de Castelló de Teatre.  
S'hi han d'adjuntar 2 arxius en format PDF:  
- Un arxiu que ha de contindre l'obra que es presenta a concurs. L'arxiu ha de tindre un nom coincident amb el títol o lema de l'obra que figura en la informació addicional de la instància. Dins d'aquest arxiu no pot aparéixer el nom de l'autor/a ni cap referència a aquest/a.  
  
En cap cas aquest arxiu pot superar els 40 MB.  
- Un altre arxiu, amb la informació següent: imatge escanejada del DNI, NIE o passaport de l'autor/a en estat de vigència, adreça electrònica i telèfon de contacte.  
Presentació física:  
Per mitjà d'instància normalitzada, que es pot descarregar en la seu electrònica de l'Ajuntament de Castelló de la Plana (https://sede.castello.es; catàleg de tràmits; subvencions; Convocatòria de premis Ciutat de Castelló; descarregar instància).  
S'ha de fer constar en la instància que es presenta una obra per a participar en el 27é premi Ciutat de Castelló de Teatre, així com el seu títol o lema. Junt amb aquesta instància s'han d'aportar, en dos sobres tancats, les documentacions següents:  
- El primer sobre ha de contindre l'obra que es presenta a concurs. En l'exterior del sobre ha de figurar un nom coincident amb el títol o lema de l'obra que figure en la informació addicional de la instància. Dins d'aquest arxiu no pot aparéixer el nom de l'autor/a ni cap referència a aquest/a.  
- El segon sobre ha de contindre la informació següent: fotocòpia del DNI, NIE o passaport de l'autor/a en estat de vigència, adreça electrònica i telèfon de contacte.  
Ambdós sobres s'han d'identificar únicament amb el mateix títol o lema que conste en la instància. No pot figurar cap referència a l'autor/a en l'exterior dels sobres.  
Lloc de presentació:  
a) Registre General de l'Ajuntament de Castelló de la Plana, situat a la casa consistorial, plaça Major, núm. 1, d'aquesta ciutat.  
b) Registres de les juntes de districte de l'Ajuntament de Castelló de la Plana, situats als llocs següents: districte nord, plaça Primer Molí, s/n; districte sud, c/ Ricard Català, cantó amb c/ Joaquín Marqués; districte est, avinguda Germans Bou, núm. 27; districte oest, plaça Llacunes de Ruidera, s/n; districte centre, plaça Major, núm. 1; districte marítim, passeig Bonavista, núm. 28.  
També es pot utilitzar qualsevol dels mitjans de presentació i enviaments establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant en qualsevol cas «27é premi Ciutat de Castelló de Teatre».  
  
El termini de presentació d'originals començarà l'endemà de la data de la publicació de l'extracte d'aquestes bases en el BOP de Castelló i tindrà com a data límit el dia el 18 de març de 2021, inclòs.  
  
4. S'estableix un únic premi amb una dotació de tres mil euros (3.000,00 ?), condicionada a l'existència de crèdit en el Pressupost municipal de 2021 i subjecta a les retencions fiscals corresponents, així com la publicació de l'obra. El premi cobreix els drets d'autor de la primera edició.  
Els/les autors/es de l'obra premiada seran convocats amb la deguda antelació a l'acte públic de proclamació dels premis Ciutat de Castelló, que se celebrarà durant l'any 2021, a què s'ha d'assistir obligatòriament per a rebre el premi i la seua dotació.  
L'Ajuntament de Castelló de la Plana publicarà l'obra guanyadora que es presentarà en l'acte públic de proclamació dels premis Ciutat de Castelló de l'any següent. En el cas que l'obra premiada estiguera redactada en castellà, l'Ajuntament de Castelló es reserva el dret a traduir l'obra al valencià per a publicar-la. L'assistència a la presentació de l'obra es considera una condició obligatòria.  
Els/les autors/es rebran 25 exemplars de la primera edició de l'obra.  
  
L'Ajuntament de Castelló es reserva el dret a poder estrenar l'obra premiada, amb els intèrprets que considere idonis, en el termini d'un any a partir de la data de la decisió del jurat. En el cas que l'obra premiada estiguera redactada en castellà, l'Ajuntament de Castelló es reserva el dret de traduir-la al valencià per a representar-la. Si una vegada transcorregut aquest termini els/les autors/es estrenaren l'obra premiada, haurà de figurar en lloc visible i destacat de la publicitat la circumstància de ser premi Ciutat de Castelló de Teatre 2021.  
  
5. L'Ajuntament de Castelló de la Plana nomenarà un jurat que estarà presidit per la regidora delegada de Cultura, Patrimoni Cultural i Museus; com a secretari/ària, un/a funcionari/ària del Negociat de Cultura, i els/les vocals següents: un/a membre del Consell Municipal de Cultura i un/a professional vinculats/des a la producció o a la crítica teatrals, i dos vocals que siguen directors/es, dramaturgs/ues o actors o actrius intèrprets de companyies professionals de teatre.  
El jurat, en la seua deliberació, tindrà en compte els criteris següents:  
- la qualitat literària del text  
- l'originalitat de la proposta dramàtica  
- la viabilitat de la representació  
A més d'aquests criteris que s'ajusten a la naturalesa de la convocatòria, el jurat també prestarà especial atenció als aspectes següents:  
  
- la redacció cuidada de l'obra pel que fa a la gramàtica i l'ortografia utilitzades  
- aquells continguts implícits o explícits enfocats a l'educació en valors, com per exemple, la inclusió o la perspectiva de gèneres, entre d'altres  
La decisió del jurat serà inapel·lable des del punt de vista de la seua comesa tècnica.  
6. El premi no pot adjudicar-se de forma fragmentada i pot quedar desert, si el jurat considera insuficient la qualitat dels treballs presentats.  
  
7. S'aplica a aquests premis la Llei 38/2003, de 17 de novembre, general de subvencions, de conformitat amb el que disposa la disposició addicional 10a d'aquest text legal.  
8. La participació en aquesta convocatòria implica el ple coneixement i l'acceptació de totes les seues bases.  
9. En cas de reclamació o conflicte, seran competents els tribunals amb jurisdicció sobre la ciutat de Castelló de la Plana.  
  
38é premi Ciutat de Castelló d'Humanitats  
  
1. Poden concórrer a aquesta convocatòria els treballs d'Humanitats, escrits en qualsevol modalitat literària, que versen sobre temes circumscrits a Castelló de la Plana i el seu entorn geogràfic. En el cas que l'obra procedisca d'una tesi doctoral o d'un treball d'investigació original, el contingut i el codi lingüístic estaran reestructurats i reelaborats per a ajustar-se al públic objecte d'un treball de divulgació.  
2. Els treballs presentats en aquesta convocatòria han de ser originals, inèdits, escrits a doble espai, en valencià o castellà indistintament, i no han de dur la firma de l'autor/a. Els treballs no poden haver sigut premiats en cap altre certamen. No poden presentar-se autors premiats en cap de les últimes dos edicions del premi Ciutat de Castelló d'Humanitats.  
3. Presentació d'originals:  
Presentació telemàtica:  
Poden accedir a través de la seu electrònica de l'Ajuntament de Castelló de la Plana, https://sede.castello.es; catàleg de tràmits; subvencions; Convocatòria de premis Ciutat de Castelló; tramitació electrònica  
  
En l'apartat d'informació addicional de la instància ha de figurar el títol o lema de l'obra i la vostra participació en el 38é premi Ciutat de Castelló d'Humanitats.  
S'hi han d'adjuntar 2 arxius en format PDF:  
- Un arxiu que ha de contindre l'obra que es presenta a concurs. L'arxiu ha de tindre un nom coincident amb el títol o lema de l'obra que figura en la informació addicional de la instància. Dins d'aquest arxiu no pot aparéixer el nom de l'autor/a ni cap referència a aquest/a.  
  
En el cas que aquest arxiu supere els 10 MB, es pot inserir un enllaç de descàrrega en un correu electrònic i enviar-lo a tnejyis@ybzfsydw.za.  
  
- Un altre arxiu, amb la informació següent: imatge escanejada del DNI, NIE o passaport de l'autor/a en estat de vigència, adreça electrònica i telèfon de contacte.  
Presentació física:  
Per mitjà d'instància normalitzada, que pot descarregar-se en la seu electrònica de l'Ajuntament de Castelló de la Plana (https://sede.castello.es; catàleg de tràmits; subvencions; Convocatòria de premis Ciutat de Castelló; descarregar instància).  
S'ha de fer constar en la instància que es presenta una proposta artística per a participar en el 38é premi Ciutat de Castelló d'Humanitats, així com el seu títol o lema. Junt amb aquesta instància s'han d'aportar, en dos sobres tancats, les documentacions següents:  
- El primer sobre ha de contindre l'obra que es presenta a concurs. En l'exterior del sobre ha de figurar un nom coincident amb el títol o lema de l'obra que figura en la informació addicional de la instància. Dins d'aquest arxiu no pot aparéixer el nom de l'autor/a ni cap referència a aquest/a.  
- El segon sobre ha de contindre la informació següent: fotocòpia del DNI, NIE o passaport de l'autor/a en estat de vigència, adreça electrònica i telèfon de contacte.  
Ambdós sobres s'han d'identificar únicament amb el mateix títol o lema que conste en la instància. NO pot figurar cap referència a l'autor/a a l'exterior dels sobres.  
Lloc de presentació:  
a) Registre General de l'Ajuntament de Castelló de la Plana, situat a la casa consistorial, plaça Major, núm. 1, d'aquesta ciutat.  
b) Registres de les juntes de districte de l'Ajuntament de Castelló de la Plana, situats als llocs següents: districte nord, plaça Primer Molí, s/n; districte sud, c/ Ricard Català, cantó amb c/ Joaquín Marqués; districte est, avinguda Germans Bou, núm. 27; districte oest, plaça Llacunes de Ruidera, s/n; districte centre, plaça Major, núm. 1; districte marítim, passeig Bonavista, núm. 28.  
També es pot utilitzar qualsevol dels mitjans de presentació i enviaments establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant en qualsevol cas «38é premi Ciutat de Castelló d'Humanitats».  
  
El termini de presentació d'originals començarà l'endemà de la data de la publicació de l'extracte d'aquestes bases en el BOP de Castelló i tindrà com a data límit el dia 18 de març de 2021, inclòs.  
  
4. S'estableix un únic premi amb una dotació de tres mil euros (3.000,00 ?), condicionada a l'existència de crèdit en el Pressupost municipal de 2021 i subjecta a les retencions fiscals corresponents, així com la publicació de l'obra. El premi cobreix els drets d'autor de la primera edició. L'Ajuntament de Castelló publicarà l'obra guanyadora durant l'any següent a la concessió del premi i serà presentada en l'acte públic de la proclamació dels premis Ciutat de Castelló. L'assistència a la presentació del llibre es considera condició obligatòria.  
  
L'autor/a rebrà 25 exemplars de l'edició de l'obra premiada.  
  
5. L'Ajuntament de Castelló de la Plana nomenarà un jurat que estarà presidit per la regidora delegada de Cultura, Patrimoni Cultural i Museus; com a secretari/ària, un/a funcionari/ària del Negociat de Cultura, i els/les vocals següents: un/a membre del Consell Municipal de Cultura i un/a professional vinculats/ades bé a la investigació o bé a la docència en l'àmbit de les Ciències Humanes i Socials; la degana de la Facultat de Ciències Humanes i Socials de l'UJI, o persona docent o investigadora en qui delegue, i l'assessor/a d'àmbit d'Humanitats del CEFIRE o company/a vinculat/ada bé a la investigació o bé a la docència en l'àmbit de les Ciències Humanes i Socials en qui delegue.  
  
El jurat, en la seua deliberació, posarà especial atenció, a més de sobre aquells continguts fruit de la investigació i conclusions del treball que s'ajusten a la naturalesa de la convocatòria, sobre la redacció cuidada de l'obra pel que fa a la gramàtica i a l'ortografia utilitzades i a la seua presentació. A més, es tindran en compte aquells continguts implícits o explícits enfocats a l'educació en valors, com ara la inclusió o la perspectiva de gènere, entre d'altres.  
La decisió del jurat serà inapel·lable des del punt de vista de la seua comesa tècnica.  
6. L'autor/a de l'obra premiada serà convocat/da amb la deguda antelació a l'acte públic de proclamació dels premis Ciutat de Castelló, que se celebrarà durant l'any 2021, a què s'ha d'assistir obligatòriament per a rebre el premi i la seua dotació.  
7. S'aplica a aquests premis la Llei 38/2003, de 17 de novembre, general de subvencions, de conformitat amb el que disposa la disposició addicional 10a d'aquest text legal.  
8. La participació en aquesta convocatòria implica el ple coneixement i l'acceptació de la totalitat de les seues bases.  
9. En cas de reclamació o conflicte, seran competents els tribunals amb jurisdicció sobre la ciutat de Castelló de la Plana.  
  
  
  
38é premi Ciutat de Castelló de Ciències Experimentals I Tecnologia  
  
1. Poden concórrer a aquesta convocatòria els treballs de ciències experimentals i tecnologia que puguen tindre impacte en el teixit productiu de Castelló de la Plana i el seu entorn geogràfic. En el cas que l'obra procedisca d'una tesi doctoral o treball d'investigació original, el contingut i codi lingüístic estaran reestructurats i reelaborats per a ajustar-se al públic objecte d'un treball de divulgació.  
2. Els treballs presentats en aquesta convocatòria seran originals, inèdits, escrits a doble espai, en valencià o castellà indistintament, i sense la firma de l'autor. Els treballs no poden haver sigut premiats en cap altre certamen. No poden presentar-se autors premiats en les últimes dos edicions del premi de Ciències Experimentals i Tecnologia.  
  
3. Presentació d'originals:  
Presentació telemàtica:  
A través de la seu electrònica de l'Ajuntament de Castelló de la Plana, https://sede.castello.es; catàleg de tràmits; subvencions; Convocatòria de premis Ciutat de Castelló; tramitació electrònica.  
En l'apartat d'informació addicional de la instància ha de figurar el títol o lema de l'obra i la vostra participació en el 38é premi Ciutat de Castelló de Ciències Experimentals i Tecnologia.  
S'hi han d'adjuntar 2 arxius en format PDF:  
- Un arxiu que ha de contindre l'obra que es presenta a concurs. L'arxiu ha de tindre un nom coincident amb el títol o lema de l'obra que figure en la informació addicional de la instància. Dins d'aquest arxiu no pot aparéixer el nom de l'autor/a ni cap referència a aquest/a. En el cas que aquest arxiu supere els 10 MB, es pot inserir un enllaç de descàrrega en un correu electrònic i enviar-lo a xmfbntu@zctpiqzw.ub.  
  
- Un altre arxiu, amb la informació següent: imatge escanejada del DNI, NIE o passaport de l'autor/a en estat de vigència, adreça electrònica i telèfon de contacte.  
Presentació física:  
Per mitjà d'instància normalitzada, que pot descarregar-se en la seu electrònica de l'Ajuntament de Castelló de la Plana (https://sede.castello.es; catàleg de tràmits; subvencions; Convocatòria de premis Ciutat de Castelló; descarregar instància).  
S'ha de fer constar en la instància que es presenta una obra per a participar en el 38é premi Ciutat de Castelló de Ciències Experimentals i Tecnologia, i el seu títol o lema. Junt amb aquesta instància s'han d'aportar, en dos sobres tancats, les documentacions següents:  
- El primer sobre ha de contindre l'obra que es presenta a concurs. En l'exterior del sobre ha de figurar un nom coincident amb el títol o lema de l'obra que figure en la informació addicional de la instància. Dins d'aquest arxiu no pot aparéixer el nom de l'autor/a ni cap referència a aquest/a.  
- El segon sobre ha de contindre la informació següent: fotocòpia del DNI, NIE o passaport de l'autor/a en estat de vigència, adreça electrònica i telèfon de contacte.  
Ambdós sobres s'han d'identificar únicament amb el mateix títol o lema que conste en la instància. NO pot figurar cap referència a l'autor/a a l'exterior dels sobres.  
Lloc de presentació:  
a) Registre General de l'Ajuntament de Castelló de la Plana, situat a la casa consistorial, plaça Major, núm., 1 d'aquesta ciutat.  
b) Registres de les juntes de districte de l'Ajuntament de Castelló de la Plana, situats als llocs següents: districte nord, plaça Primer Molí, s/n; districte sud, c/ Ricard Català, cantó amb c/ Joaquín Marqués; districte est, avinguda Germans Bou, núm. 27; districte oest, plaça Llacunes de Ruidera, s/n; districte centre, plaça Major, núm. 1; districte marítim, passeig Bonavista, núm. 28.  
També es pot utilitzar qualsevol dels mitjans de presentació i enviaments establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant en qualsevol cas «38é premi Ciutat de Castelló de Ciències Experimentals i Tecnologia».  
El termini de presentació d'originals començarà l'endemà de la data de la publicació de l'extracte d'aquestes bases en el BOP de Castelló i tindrà com a data límit el dia el 18 de març de 2021, inclòs.  
  
4. S'estableix un únic premi amb una dotació de tres mil euros (3.000,00 ?), condicionada a l'existència de crèdit en el Pressupost municipal de 2021 i subjecta a les retencions fiscals corresponents, així com la publicació de l'obra. El premi cobreix els drets d'autor de la primera edició. L'Ajuntament de Castelló publicarà l'obra guanyadora durant l'any següent a la concessió del premi i serà presentada en l'acte públic de la proclamació dels premis Ciutat de Castelló, l'assistència a la presentació del llibre es considera condició obligatòria.  
L'autor/a rebrà 25 exemplars de l'edició de l'obra premiada.  
  
5. L'Ajuntament de Castelló de la Plana nomenarà un jurat que estarà presidit per la regidora delegada de Cultura, Patrimoni Cultural i Museus; com a secretari/ària, un/a funcionari/ària del Negociat de Cultura, i els/les vocals següents: un/a membre del Consell Municipal de Cultura i un/a professional vinculats/ades bé a la investigació o bé a la docència en l'àmbit de la Tecnologia o les Ciències experimentals; el/la director/a de l'Escola Superior de Tecnologia i Ciències Experimentals de l'UJI o persona docent o investigadora en qui delegue, i l'assessor/a d'àmbit científic del CEFIRE o company/a vinculat bé a la investigació o bé a la docència en l'àmbit de la tecnologia o les ciències experimentals en qui delegue.  
El jurat, en la seua deliberació, posarà especial atenció, a més de sobre aquells continguts fruit de la investigació i de les conclusions del treball que s'ajusten a la naturalesa de la convocatòria, sobre la redacció cuidada respecte a la gramàtica i l'ortografia utilitzades i a la seua presentació. També tindrà en compte aquells continguts implícits o explícits enfocats a l'educació en valors, com ara la inclusió o la perspectiva de gènere, entre d'altres.  
La decisió del jurat serà inapel·lable des del punt de vista de la seua comesa tècnica.  
6. L'autor/a de l'obra premiada serà convocat/ada amb la deguda antelació a l'acte públic de proclamació dels premis Ciutat de Castelló, que se celebrarà durant l'any 2021, a què s'ha d'assistir obligatòriament per a rebre el premi i la seua dotació.  
7. S'aplica a aquests premis la Llei 38/2003, de 17 de novembre, general de subvencions, de conformitat amb el que disposa la disposició addicional 10a d'aquest text legal.  
8. La participació en aquesta convocatòria implica el ple coneixement i l'acceptació de la totalitat de les seues bases.  
9. En cas de reclamació o conflicte, seran competents els tribunals amb jurisdicció sobre la Ciutat de Castelló de la Plana.  
  
22é premi Ciutat de Castelló de Literatura Infantil Il·lustrada Tombatossals  
  
1. Poden concórrer a aquest concurs obres il·lustrades de tècnica i tema lliures, en valencià, inèdites i dirigides a públic infantil de tres a sis anys. Es considera obra il·lustrada el conjunt de text i il·lustració, en què la segona té un pes específic i significatiu igual o superior al text.  
  
Els treballs poden ser realitzats per una o més persones.  
2. No poden presentar-s'hi treballs premiats amb anterioritat en altres certàmens, ni poden participar-hi aquelles persones les obres de les quals hagen sigut premiades en les dos últimes edicions del premi Ciutat de Castelló de Literatura Infantil Il·lustrada Tombatossals.  
3. Presentació d'originals:  
Presentació telemàtica:  
A través de la seu electrònica de l'Ajuntament de Castelló de la Plana: https://sede.castello.es; catàleg de tràmits; subvencions; Convocatòria de premis Ciutat de Castelló; tramitació electrònica.  
En l'apartat d'informació addicional de la instància figurarà el títol o lema de l'obra i la vostra participació en el 22é premi Ciutat de Castelló de Literatura Infantil Il·lustrada Tombatossals.  
S'hi han d'adjuntar 2 arxius en format PDF:  
- Un arxiu que ha de contindre l'obra que es presenta a concurs. L'arxiu ha de tindre un nom coincident amb el títol o lema de l'obra que figure en la informació addicional de la instància. Dins d'aquest arxiu no pot aparéixer el nom de l'autor/a ni cap referència a aquest/a.  
  
En el cas que aquest arxiu supere els 10 MB, es pot inserir un enllaç de descàrrega en un correu electrònic i enviar-lo a miysttb@wyglrwzp.zm.  
- Un altre arxiu, amb la informació següent: imatge escanejada del DNI, NIE o passaport de l'autor/a en estat de vigència, adreça electrònica i telèfon de contacte.  
Presentació física:  
Per mitjà d'instància normalitzada, que podreu descarregar en la seu electrònica de l'Ajuntament de Castelló de la Plana (https://sede.castello.es; catàleg de tràmits; subvencions; Convocatòria de premis Ciutat de Castelló; descarregar instància).  
S'ha de fer constar en la instància que es presenta una obra per a participar en el 22é premi Ciutat de Castelló de Literatura Infantil Il·lustrada Tombatossals, així com el seu títol o lema. Junt amb aquesta instància s'han d'aportar, en dos sobres tancats, les documentacions següents:  
- El primer sobre ha de contindre l'obra que es presenta a concurs. En l'exterior del sobre ha de figurar un nom coincident amb el títol o lema de l'obra que figura en la informació addicional de la instància. Dins d'aquest arxiu no pot aparéixer el nom de l'autor/a ni cap referència a aquest/a.  
- El segon sobre ha de contindre la informació següent: fotocòpia del DNI, NIE o passaport de l'autor/a en estat de vigència, adreça electrònica i telèfon de contacte.  
Ambdós sobres s'han d'identificar únicament amb el mateix títol o lema que conste en la instància. NO pot figurar cap referència a l'autor/a en l'exterior dels sobres.  
Lloc de presentació:  
a) Registre General de l'Ajuntament de Castelló de la Plana, situat a la casa consistorial, plaça Major, núm. 1, d'aquesta ciutat.  
b) Registres de les juntes de districte de l'Ajuntament de Castelló de la Plana, situats als llocs següents: districte nord, plaça Primer Molí, s/n; districte sud, c/ Ricard Català, cantó amb c/ Joaquín Marqués; districte est, avinguda Germans Bou, núm. 27; districte oest, plaça Llacunes de Ruidera, s/n; districte centre, plaça Major, núm. 1; districte marítim, passeig Bonavista, núm. 28.  
També es pot utilitzar qualsevol dels mitjans de presentació i enviaments establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant en qualsevol cas «22é premi Ciutat de Castelló de Literatura Infantil Il·lustrada Tombatossals».  
Format de presentació d'originals:  
El format de presentació ha de mesurar per pàgina 24 x 21 cm (ample x alt). L'extensió del conjunt de l'obra (text i il·lustració) ha de tindre un mínim de 24 pàgines (20 + 4) i un màxim de 28 (24 + 4), cobertes incloses. La composició de text i la il·lustració són lliures, sempre que es complisquen els paràmetres establits en les bases.  
S'exigeix una maqueta digital en color en format PDF, amb el text i el disseny perfectament integrats, acabada i detallada, en què es veja l'acabat final de l'obra.  
El termini de presentació d'originals començarà l'endemà de la data de la publicació de l'extracte d'aquestes bases en el BOP de Castelló i tindrà com a data límit el dia el 18 de març de 2021, inclòs.  
  
4. L'Ajuntament de Castelló de la Plana nomenarà un jurat que estarà presidit per la regidora delegada de Cultura, Patrimoni Cultural i Museus; com a secretari/ària, un/a funcionari/ària de l'Administració municipal, i els/les vocals següents: un/a membre del Consell Municipal de Cultura, un/a membre de l'Associació de Professionals de la Il·lustració Valenciana (APIV) o un/a professional relacionats/ades amb la producció, edició o venda de literatura infantil il·lustrada; un/a membre especialitzat/ada en la matèria d'aquesta convocatòria a proposta del Gremi de Llibrers; el director de l'Escola d'Art i Superior de Disseny o personal docent en qui delegue; un/a artista plàstic/a, i un/a escriptor/a de prestigi reconegut.  
La decisió del jurat serà inapel·lable.  
El jurat, en la seua deliberació, posarà especial atenció, a més de sobre aquells aspectes gràfics, artístics i literaris que s'ajusten a la naturalesa de la convocatòria, sobre la idoneïtat del llenguatge usat i la seua adaptació a les edats del públic destinatari, i sobre la redacció cuidada de l'obra pel que fa a la gramàtica i l'ortografia utilitzades. També tindrà en compte aquells continguts, implícits o explícits, enfocats a l'educació en valors, com ara el llenguatge inclusiu o la perspectiva de gènere, entre d'altres.  
5. S'estableix un únic premi amb una dotació de cinc mil euros (5.000,00 ?), condicionada a l'existència de crèdit en el Pressupost municipal de 2021 i subjecta a les retencions fiscals corresponents. El premi cobreix els drets d'autor de la primera edició.  
6. Els/les autors/es de l'obra premiada seran convocats/des amb la deguda antelació a l'acte públic de proclamació dels premis Ciutat de Castelló, que se celebrarà durant l'any 2021, a què s'han d'assistir obligatòriament per a rebre el premi i la seua dotació.  
7. Els/les autors/es de l'obra guanyadora es comprometen a entregar, en un termini no superior a sis mesos a comptar de la concessió del premi, el llibre acabat en format electrònic i en paper.  
L'Ajuntament de Castelló publicarà l'obra guanyadora durant l'any següent a la concessió del premi. que serà presentada en l'acte públic de la proclamació dels premis Ciutat de Castelló. L'assistència a la presentació del llibre es considera condició obligatòria.  
Els/les autors/es rebran 25 exemplars de la primera edició de l'obra premiada,  
8. El premi no pot adjudicar-se de forma fragmentada i pot quedar desert si el jurat considera insuficient la qualitat dels treballs presentats.  
  
9. S'aplica a aquests premis la Llei 38/2003, de 17 de novembre, general de subvencions, de conformitat amb el que disposa la disposició addicional 10a del text legal esmentat.  
10. La participació en aquest concurs implica el ple coneixement i l'acceptació de totes les seues bases.  
11. En cas de reclamació o conflicte, seran competents els tribunals amb jurisdicció sobre la ciutat de Castelló de la Plana.  
  
14é premi Ciutat de Castelló per la Pau Vicent Martínez Guzmán  
  
1. Poden presentar proposta raonada de candidatures: centres culturals i d'investigació per la pau, universitats i altres institucions i personalitats a què el comité organitzador convide. Els integrants del jurat poden proposar el projecte de tercers, si consideren que el contingut d'aquest s'ajusta a les bases de la convocatòria. S'exclouen les candidatures que sol·liciten el premi per a si mateixes o per a les organitzacions a què representen. Les candidatures proposades han d'acreditar entre els seus mèrits la màxima exemplaritat i han de demostrar de manera fefaent la transcendència internacional de la seua obra lligada al foment de la cultura de la pau, la transformació pacífica dels conflictes, la cooperació al codesenvolupament, la solidaritat, la sostenibilitat i la convivència. El jurat no prendrà en consideració les candidatures que no complisquen aquests requisits essencials.  
2. Les candidatures es formalitzaran per mitjà de l'enviament de l'imprés oficial de proposta - annex I (que es pot obtindre en el Negociat de Cultura de l'Ajuntament de Castelló o en la seua pàgina web - www.castello.es).  
L'imprés de proposta s'ha d'acompanyar de:  
- Un informe raonat  
- Una memòria curricular  
- Els suports institucionals o personals que es consideren oportuns  
  
3. Tota la documentació es remetrà al Negociat de Cultura de l'Ajuntament de Castelló de la Plana. La documentació presentada no serà tornada ni es mantindrà correspondència sobre aquesta.  
4. Les propostes es poden enviar per correu certificat o presentar en el Negociat de Cultura de l'Ajuntament de Castelló de la Plana, situat a l'edifici Menador, plaça Hort dels Corders, 4, 12306. També es pot utilitzar qualsevol dels mitjans de presentació i enviaments establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant en ambdós casos «14é premi Ciutat de Castelló per la Pau Vicent Martínez Guzmán».  
El termini de presentació de candidatures començarà l'endemà de la data de la publicació de l'extracte d'aquestes bases en el BOP de Castelló i tindrà com a data límit el dia 18 de març de 2021, inclòs.  
  
5. L'Ajuntament de Castelló de la Plana nomenarà un jurat que estarà presidit per la regidora delegada de Cultura, Patrimoni Cultural i Museus, i com a secretari/ària, el secretari general de l'Administració municipal o funcionari/ària en qui delegue. Correspondrà al president del jurat organitzar i dirigir les deliberacions i les votacions que es produïsquen. El sistema de votació s'establirà de manera que promoga fins al final l'elecció successiva dels candidats preferits per la majoria del jurat. El vot s'expressarà sempre en sentit positiu.  
  
Compondran la resta del jurat els/les vocals següents: un/a membre del Consell Municipal de Cultura i un/a professional relacionats/ades amb projectes de naturalesa d'acord amb la present convocatòria; un representant de la Direcció de la Càtedra UNESCO de Filosofia per a la Pau de la Universitat Jaume I, un/a professional a proposta del Negociat de Cooperació Social i Solidaritat de l'Ajuntament de Castelló i un/a especialista en l'execució de projectes d'ampli impacte sobre resolució de conflictes, solidaritat, desenvolupament social i/o sostenibilitat.  
  
El jurat, si ho considera oportú, pot sol·licitar un informe de tècnics o experts que complemente o aclarisca els mèrits de qualsevol candidatura. El premi s'atorgarà a la candidatura que obtinga el nombre més gran de vots del jurat. En cas d'empat, decidirà el vot de la presidenta. El premi no pot ser atorgat a títol pòstum.  
6. S'estableix un únic premi amb una dotació de cinc mil euros (5.000,00 ?), condicionada a l'existència de crèdit en el Pressupost municipal de 2021 i subjecta a les retencions fiscals corresponents. El/la responsable de la candidatura guanyadora serà convocat/ada, amb la deguda antelació, a l'acte públic de proclamació dels premis Ciutat de Castelló, que se celebrarà durant l'any 2021, a què s'ha d'assistir obligatòriament per a rebre el premi i la seua dotació.  
El premi no pot adjudicar-se de forma fragmentada i pot quedar desert, si així ho estima el jurat.  
7. S'aplica a aquest premi la Llei 38/2003, de 17 de novembre, general de subvencions, de conformitat amb el que disposa la disposició addicional 10a d'aquest text legal.  
8. La participació en aquesta convocatòria implica el ple coneixement i l'acceptació de totes les seues bases.  
9. En cas de reclamació o conflicte seran competents els tribunals amb jurisdicció sobre la ciutat de Castelló de la Plana.  
  
3r premi Ciutat de Castelló a l'Excel·lència Musical Guitarrista Manuel Babiloni  
  
1. Poden presentar proposta raonada de candidatures: centres culturals i institucions musicals nacionals, conservatoris i escoles superiors de música públics i privats, les ambaixades espanyoles per mitjà dels seus organismes culturals i altres institucions, entitats o personalitats a què l'Ajuntament de Castelló o la Fundació Guitarrista Manuel Babiloni convide. Així mateix, els membres del jurat d'aquest premi poden presentar candidatura de tercers si consideren que el contingut d'aquesta s'ajusta a les bases de la convocatòria. S'exclouen aquelles candidatures que sol·liciten el premi per a si mateixes o per a les organitzacions a què representen. Les candidatures proposades acreditaran entre els seus mèrits la màxima exemplaritat i demostraran de manera fefaent la transcendència i l'impacte nacionals o internacionals de la seua trajectòria lligada al foment de la música. El jurat no prendrà en consideració les candidatures que no complisquen aquests requisits essencials.  
  
2. Les candidatures s'han de formalitzar per mitjà de l'enviament de l'imprés oficial de proposta - annex II (que es pot obtindre en el Negociat de Cultura de l'Ajuntament de Castelló o en la seua pàgina web - www.castello.es).  
L'imprés de proposta s'ha d'acompanyar de:  
- Un informe raonat amb les dades personals o institucionals complets de la candidatura.  
- Una memòria curricular que reflectisca els mèrits i la trajectòria de la candidatura.  
- Els suports institucionals o personals que es consideren oportuns.  
  
- Aquella informació o documentació que es considere que reforça la candidatura, com gravacions, publicacions, crítiques professionals, ressenyes de premsa, etc.  
3. Tota la documentació anirà remesa al Negociat de Cultura de l'Ajuntament de Castelló de la Plana. La documentació presentada no serà tornada ni es mantindrà correspondència sobre aquesta.  
Les propostes es poden enviar per correu certificat o presentar en el Negociat de Cultura de l'Ajuntament de Castelló de la Plana, situat a l'edifici Menador, plaça Hort dels Corders, 4, 12612. També es pot utilitzar qualsevol dels mitjans de presentació i enviaments establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant en ambdós casos «3r premi a l'Excel·lència Musical Guitarrista Manuel Babiloni».  
  
El termini de presentació de candidatures començarà l'endemà de la data de la publicació de l'extracte d'aquestes bases en el BOP de Castelló i tindrà com a data límit el dia el 18 de març de 2021, inclòs.  
  
4. L'Ajuntament de Castelló de la Plana nomenarà un jurat que estarà presidit per la regidora de Cultura, Patrimoni Cultural i Museus, i com a secretari/ària, un/a funcionari/ària del Negociat de Cultura. Correspondrà a la presidenta del jurat organitzar i dirigir les deliberacions i les votacions que es produïsquen. El sistema de votació s'establirà de manera que promoga fins al final l'elecció successiva dels candidats preferits per la majoria del jurat. El vot s'expressarà sempre en sentit positiu.  
Compondran la resta del jurat els/les vocals següents: un/a membre del Consell Municipal de Cultura relacionat/ada amb la producció de la música o el seu foment, dos representants de la Fundació Guitarrista Manuel Babiloni i dos especialistes de prestigi musical reconegut.  
  
El jurat valorarà el currículum de la candidatura, la seua trajectòria professional, la rellevància nacional i internacional aconseguida, així com la seua projecció. El jurat prestarà especial atenció a la qualitat musical de les candidatures presentades i a aquells valors d'honestedat, rigor i constància que exemplifica la figura de Manuel Babiloni. També podrà valorar positivament aquells factors o accions de les candidatures que acosten l'experiència musical de qualitat a col·lectius que per motius físics o socioculturals troben limitat el seu accés a aquesta.  
  
El jurat, si ho considera oportú, pot sol·licitar un informe de tècnics o experts que complemente o aclarisca els mèrits de qualsevol candidatura. El premi s'atorgarà a la candidatura que obtinga el nombre més gran de vots del jurat. En cas d'empat, decidirà el vot de la presidenta. El premi no pot ser atorgat a títol pòstum.  
5. S'estableix un únic premi amb una dotació de tres mil euros (3.000,00 ?), condicionada a l'existència de crèdit en el Pressupost municipal de 2021 i subjecta a les retencions fiscals corresponents. El/la responsable de la candidatura guanyadora serà convocat/ada, amb la deguda antelació, a l'acte públic de proclamació dels premis Ciutat de Castelló, que se celebrarà durant l'any 2021, a què s'ha d'assistir obligatòriament per a rebre el premi i la seua dotació.  
Amb motiu de la concessió del premi, la candidatura guanyadora pot oferir la realització d'un acte musical o divulgatiu per al públic de Castelló que mostre el seu talent o excel·lència en el foment de la música, com una xarrada, un concert o una classe magistral. Aquest acte es considerarà una cortesia de la candidatura guanyadora i no suposarà cap retribució econòmica a part de la dotació del premi.  
  
El premi no pot adjudicar-se de forma fragmentada i pot quedar desert, si així ho estima el jurat.  
6. S'aplica a aquest premi la Llei 38/2003, del 17 de novembre, general de subvencions, de conformitat amb el que disposa la disposició addicional 10a d'aquest text legal.  
7. La participació en aquesta convocatòria implica el ple coneixement i l'acceptació de totes les seues bases.  
8. En cas de reclamació o conflicte seran competents els tribunals amb jurisdicció sobre la ciutat de Castelló de la Plana.  
  
Castelló de la Plana, 19 de novembre de 2020. La cap de la Secció de Ciutat Educadora: Cayetana García-Simón Fernández.